***Demokratski školarci***

LISTOPAD  **„...jer djeca su budućnost, ona su nada u bolje sutra...“**

( Siniša Glavašević)

**Tema:** Vladavina prava

**Svrha i dimenzija:** Obraditi **ljudskopravnu dimenziju** građanske kompetencije baveći se ljudskim pravima/posebno **pravima djeteta,** slobodom govora i razumjevanjem koncepta odgovornosti za izgovorenu javnu riječ, pitanjima dostojanstvenosti osobe te suzbijanjem društvene isključenosti i drugih oblika diskriminacije pojedinca;

**Ishodi i ciljevi:**

**a) Građansko znanje i razumijevanje:** učenik/ica zna koja su temeljna ljudska prava, zna što je jednakopravnost svih ljudi, zna se ophoditi s učenicima s različitim vrstama teškoća, ima razvijeno poštovanje prema svim živim bićima;

**b) Građanske vještine i sposobnosti:** učenik/ca prepoznaje vlastite sposobnosti, interese, motivaciju i postignuća, odgovorno planira životne ciljeve,uključujući obrazovanje,donosi racionalne odluke;

**c) Građanske vrijednosti i stavovi:** učenik/ca pokazuje privrženost načelu vladavine prava , pravde,jednakosti i ravnopravnosti u svijetu;

**Kratak opis:** tijekom listopada ćemo u **5** nastavnih satiobrađivati pitanje prava djece vezujući nastavu GOO-a uz **Tjedan dječjih prava**.

**1/** obrada teorijskih pojmova raščlambom *Konvencije o pravima djeteta* i *Opće deklaracije o ljudskim pravima*

**2/3/** nakon odgledanoga filma Oliver Twist (2005.) učenici će izraditi plakat s naglaskom na prava koja su dječaku Oliveru bila narušena tijekom njegova djetinjstva, uz raspravne komentare pri prezentaciji svojih rezultata

**4/5/** knjižničarka Biljana Krnjajić provest će s učenicima radionicu: Jezik gluhonijemih i pismo slijepih osoba...***Dijete s posebnim potrebama je moj prijatelj!***

STUDENI**....“ Biti solidaran znači biti čovjek“**

**Tema:** Međugeneracijska solidarnost i volontiranje

**Svrha i dimenzija:** obraditi **društvenu dimenziju** građanske kompetencije baveći se pitanjima humanih vrednota, volontiranja i razvitka socijalne solidarnosti u korelaciji s ovogodišnjom temom **Mjeseca hrvatske knjige**;

**Ishodi i ciljevi:**

1. **Građansko znanje i razumijevanje:** učenik/ca zna značaj i ulogu dobrovoljnog društvenog rada u zajednici za razvoj osobnih sposobnosti, zajedničkog dobra i društveni napredak u cjelini; poznaje temeljne odredbe Zakona o volonterstvu; poznaje područja u kojima može volontirati kao učenik i dokumentirati vlastita postignuća;
2. **Građanske vještine i sposobnosti:** učenik/caiskazuje sposobnost planiranja i postavljanja prioriteta u procesu donošenja odluka o vlastitom napredovanju, posjeduje vještine sudjelovanja u dobrovoljnim akcijama koje pridonose dobrobiti pojedinaca i grupa te vještine planiranja i organiziranja takvih akcija na razini škole u suradnji s odgovarajućim društvenim akterima;
3. **Građanske vrijednosti i stavovi:** učenik/ ca zagovara volontarizam kao dio školskog učenja i kao važnu komponentu kulture svoje škole; pokazuje privrženost uzajamnom razumijevanju, uvažavanju, suradnji i međugeneracijskoj solidarnosti na razini razreda, škole i društva u cjelini;

**Kratak opis:** tijekom studenog ćemo u **tri** nastavna sata obrađivati pitanje dobrovoljnog društvenog rada i volonterstva vezujući nastavu GOO-a uz Mjesec hrvatske knjige čija je ovogodišnja tema – Međugerneracijska solidarnost.

**1/** obrada teorijskih pojmova uz vezanu temu potpomognuto *Praktikumom komunikacijskih vještina*

**2/3/ s obzirom na prepoznavanje područja volontiranja,** u suradnji s knjižničarkom**, učenici će posjetiti *Udrugu umirovljenika*** te u pripadajućim radionicama shvatiti važnost i nužnost solidarnosti i volontiranja – **Ako si star, nisi zaboravljen!**

**PROSINAC....“ Čini dobro i dobru se nadaj!“**

**Tema:** Multikulturalizam vodi k interkulturalizmu

**Svrha i dimenzija:** obraditi **kulturološku dimenziju** građanske kompetencije baveći se pitanjima razvitka osobnog, zavičajnog, većinskog i manjinskih nacionalnih identiteta kao dio domovinskog identiteta; interkulturnom osjetljivošću i dijalogom sa svrhom osvješćivanja te uklanjanja stereotipa i predrasuda naglašavajući ravnopravnost u odnosu na etničke i vjerske razlike;

**Ishodi i ciljevi:**

1. **Građansko znanje i razumijevanje:** učenik/ca poznaje osnovne elemente hrvatske kulture, manjinskih kultura na tlu Hrvatske i njihovu ulogu u održivom kulturološkom i gospodarskom razvoju Hrvatske, zna navesti utjedcaj drugih kultura u razvoju države, zna predstaviti raznolikost Republike Hrvatske;
2. **Građanske vještine i sposobnosti:** učenik/ca kritički pristupa predrasudama između pripadnika većinske nacije i nacionalnih manjina te među nacionalnim manjinama, pokreće ostvarive projekte o stavljanju lokalne kulturne baštine u funkciju društvenog i kulturnog razvitka svoje zajednice;
3. **Građanske vrijednosti i stavovi:** učenik/ca poštuje kulturu drugih nacija te domovinsku kulturu;

**Kratak opis:**

**1/2/** u suradnji s katoličkim i pravoslavnim vjeroučiteljima koji održavaju izbornu nastavu u našoj školi ( Z. Kruljac i G. Todorović) planiramo usporediti sličnosti i razlike u običajima vezanim uz proslavu Božića i Nove godine (hrana, glazba, molitva, odijevanje i dr.)

**3/4/5/** kroz kreativne radionice na satu razrednika i školske zadruge „Dunav“ izrađivat ćemo božićne ukrase koje ćemo prodavati na dobrotvornoj izložbi, pa ćemo i ove godine (kao i prethodne tri) sva prikupljena sredstva donirati Unicefovom projektu „*Škole za Afriku*“ te prigodne darove odnijeti i u *Udrugu umirovljenika* povodom nadolazećih blagdana

SIJEČANJ **...“Učenik=građanin=demokrat“**

**Tema:** Upoznajemo političke institucije

**Svrha i dimenzija:** obraditi **političku dimenziju** građanske kompetencije baveći se pitanjima modela demokracije i vlašću ( znati što je i koji su njeni izvori) te koje odluke donosimo kao građani i kako sudjelujemo kao isti;

**Ishodi i ciljevi:**

1. **Građansko znanje i razumijevanje:** učenik/ ca zna što je demokracija, zna neka od najvažnijih načela demokracije i razumije njihovo značenje (ljudska prava i slobode, ravnopravnost), zna što je Ustav RH i temelje njegova razvoja, zna ime prvog i sadašnjeg predsjednika RH;
2. **Građanske vještine i sposobnosti:** učenik/ca ima razvijene vještine sudjelovanja u izbornim procesima u razredu i školi kao glasač i kao kandidat, vlast procjenjuje prema tome koliko štiti interese građana, ima razvijene vještine zauzimanja stavova, argumentirane obrane svojih stavova i pregovaranja o javnim pitanjima;
3. **Građanske vrijednosti i stavovi:** učenik/ca pokazuje privrženost vladavini pravde, jednakosti i ravnopravnosti u skladu s odredbama Ustava;

**Kratak opis:**

**1/2/** upoznavanje temeljnihpojmova političke dimenzije GOO-a: demokracija, vlast, odgovornost, pravda, privatnost;

**3/4/5/** posjet Poglavarstvu Grada Vukovara i Vukovarsko-srijemskoj županiji,upoznavanje s djelokrugom rada gradonačelnika i župana, spoznati važnost i potrebu tih ustanova za građanstvo/suradnja s knjižničarkom;

VELJAČA **....“Svi živimo pod istim nebom“**

**Tema:** Činim ispravno da bi ostao svoj/svoja!

**Svrha i dimenzija:** obraditi **ljudskopravnu dimenziju** građanske kompetencije baveći se pitanjima ravnopravnosti u odnosu na dob, spol, te etničku ili vjersku pripadnost, suzbijanjem neljudskog i ponižavajućeg ponašanja;

**Ishodi i ciljevi:**

1. **Građansko znanje i razumijevanje:** učenik/ca zna da je hrvatski građanin temelj hrvatske državne vlasti, zna što je jednakopravnost svih ljudi, ima razvijen stav poštovanja prema odraslima, poznaje opasnosti pri kontaktu s nepoznatim osobama koje mogu dovesti do trgovine ljudi;
2. **Građanske vještine i sposobnosti:** učenik/ca prepoznaje i dovodi u ravnotežu svoje osjećaje, prepoznaje rizične situacije(autostopiranje, noćni izlasci bez roditelja..) po vlastitu sigurnost,zna se zaštititi od istih, pokazuje otpornost na provokacije te društveno nepoželjno i rizično ponašanje, koristi odgovarajuće metode za osvješćivanje i oslobađanje od stereotipa i predrasuda prema drugima i drugačijima prema različitim osnovama;
3. **Građanske vrijednosti i stavovi:** učenik/ca pokazuje spremnost na selekciju informacija iz različitih izvora i otpornost na nagovore vršnjaka, etički djeluje i ima razvijen osjećaj solidarnosti prema društveno isključenima u školi, obitelji, zajednici;

**Kratak opis:**

**1/2/** ostati svoj/svoja unatoč pritisku vršnjaka- objasniti pojmove predrasuda, stereotipa, znati prepoznati rizične situacije u okolini, medijima i na internetu,kućni red škole, razredna i školska pravila;

**3/4/5/** knjižničarka će provesti radionicu „Najbolja zabava“ tijekom koje će učenici fiktivno organizirati idealnu rođendansku proslavu i u djelu prikazati svoju organizacijsku i socijalnu odgovornost vodeći brigu o financijama pripreme za proslavu, glazbi, poštivanju javnog reda i mira vezano uz buku, posebno obratiti pozornost na neisključivanje pojedinaca i „nepopularnih“ grupa učenika.. cilj ove radionice je usporediti rezultate s onima koje su dobili učenici sedmih i osmih razreda, kako bismo vidjeli u kolikoj se mjeri pojačava ili slabi intenzitet stereotipa i predrasuda tijekom godina i socijalnoga kontakta s ostatkom zajednice;

OŽUJAK**...“Ravnopravni u svemu“**

**Tema:** Ravnopravnost

**Svrha i dimenzija:** obraditi **ljudskopravnu dimenziju** građanske kompetencije baveći se pitanjima ravnopravnosti u odnosu na dob, spol, te etničku,vjersku ili klasnu pripadnost,rasu i druge razlike;

**Ishodi i ciljevi:**

1. **Građansko znanje i razumijevanje:** učenik/ca zna prepoznati i opisati stereotipne obrasce majčinstva i očinstva, zna prepoznati i opisati primjere stereotipa o muškarcima i ženama prisutne u medijima, položaj dječaka i djevojčice u razrednoj zajednici;
2. **Građanske vještine i sposobnosti:** učenik/ ca promišlja o nužnosti ravnopravnosti, uočava nepravilnosti u društvu;
3. **Građanske vrijednosti i stavovi:** učenik/ca pokazuje privrženost načelu jednakosti i ravnopravnosti u svijetu razlika,pokazuje spremnost na kritičku analizu;

**Kratak opis:**

**1/2/3** putem radionica približiti razliku i izjednačiti je na traženim razinama (dječak – djevojčica, muškarac – žena, mama – tata...)

**4/5/** pripadajuće stereotipe i predrasude će putem radionice provesti knjižničarka

TRAVANJ**...“ Zajedno ćemo očistiti ulicu/grad“**

**Tema:** Svi skupa za čistiju prirodu! (22.IV. Dan planeta Zemlje)

**Svrha i dimenzija:** obraditi **ekološku i društvenu dimenziju** građanske kompetencije baveći se pitanjima društvenih komunikacijskih vještina, timskim radom, upravljanjem emocijama i sukobima, poznavati ustavne odredbe o pravu na zdravi okoliš, važnost održivog razvoja Republike Hrvatske te ulozi građana u održivome razvoju;

**Ishodi i ciljevi:**

1. **Građansko znanje i razumijevanje:** učenik/ca zna što je pregovaranje i zagovaranje, prepoznaje vrste sukoba iz vlastitog ili iskustva drugih, razumije važnost i vrijednost emocija, vodi i upravlja radom skupine, procjenjuje i povezuje estetska uređenja prostora i okoliša s kvalitetom življenja, prati zbivanja u okolišu i pokreće aktivnosti za njegovo očuvanje i uređenje;
2. **Građanske vještine i sposobnosti:** učenik/ ca koristi vještine javnog nastupa, prezentacije, timskog rada, vođenja i moderiranja grupe, surađuje, dogovara te potiče poticanje i uključivanje u debatu,tumači neverbalnu komunikaciju,ispravno reagira u osjetljivim situacijama;
3. **Građanske vrijednosti i stavovi:** učenik/ca pokazuje privrženost očuvanju živih bića, te prirodnog i kulturnog bogatstva Republike Hrvatske;

**Kratak opis:**

**1/ ...**upoznavanje s modulom komunikacijskih vještina, upravljanje sukobima i emocijama;

**2/3/..** timskim radom organizirati *Modnu reviju recikliranih proizvoda* u suradnji s učiteljem likovne kulture D. Budimirom...iskazati sposobnost planiranja u procesu donošenja odluka;

SVIBANJ**...“ Moje mjesto pod globalnim suncem“**

**Tema:** Gospodarstvo i antikorupcija

**Svrha i dimenzija:** obraditi **gospodarsku dimenziju** građanske kompetencije baveći se pitanjima odgovornog gospodarstva, poduzetnosti i poduzetništva, baviti se pravom i odgovornošću u očuvanju i raspolaganju nacionalnim bogatstvima uz obvezu suzbijanja nepoštenog (koruptivnog) ponašanja;

**Ishodi i ciljevi:**

1. **Građansko znanje i razumijevanje:** učenik/ca zna što je osobno, a što zajedničko dobro i kako ovise jedan o drugome, sposoban je izraziti vlastita karijerna očekivanja, zna kako potrošač može zaštititi svoje interese,povezuje uzroke siromaštva s posljedicama, zna što je konzumerizam te kako se postaje žrtvom, navodi vlastite strategije odolijevanja nagovorima i ponudama raznih izvora, zna što je novac i racionalno ga koristi;
2. **Građanske vještine i sposobnosti:** učenik/ca posjeduje vještine traženja i kritičke analize informacija iz više izvora, uključujući i internet, za informiranje i aktivno sudjelovanje u raspravama o rješavanju problema hrvatskog društvenog i gospodarskog života;
3. **Građanske vrijednosti i stavovi:** učenik/ca pokazuje privrženost nužnosti slobodnog i otvorenog tržišta,osuđuje različita nasilja nad prirodom zbog profita;

**Kratak opis:**

**1/ ...**teorijska obrada pojmova: gospodarstvo, tržište, konzumerizam, potrošač

**2/3/**.... posjetiti Borovo d.o.o./ upoznati njegove poduzetničke smjernice koje bi uputile učenike na neke njihove, spoznati važnost interesa za izbor budućeg zanimanja, shvatiti proces upravljanja takvom tvrtkom/ *Od male tvornice do prepoznatljivog brenda*

LIPANJ **...“Reklamirajmo građanski i istinito“**

**Tema:** Mediji

**Svrha i dimenzija:** obraditi **društvenu i gospodarsku dimenziju** građanske kompetencije baveći se pitanjima njihovog utjecaja na naše mišljenje i stavove, posebno utjecaj reklama(radio, TV) na naše navike kao potrošače;

**Ishodi i ciljevi:**

1. **Građansko znanje i razumijevanje:** učenik/ca razumije važnost slobode medija, razumije koncept objektivnog i nepristranog informiranja, razumije ograničenja koja za medije i vlast proizlaze iz prava na privatnost i zaštitu časti i ugleda pojedinca;
2. **Građanske vještine i sposobnosti:** učenik/ca povezuje društveno-humanistička, informatička i kulturološka znanja prilikom pokretanja projekata kojima se istražuju i rješavaju društveni, gospodarski ili kulturni problemi;
3. **Građanske vrijednosti i stavovi:** učenik/ca pokazuje spremnost na kritičku analizu i selekciju informacija iz različitih izvora i otpornost na nagovore vršnjaka i reklamne poruke,iskazuje vlastita mišljenja o utjecaju reklama na potrošače – posebice ona o alkoholnom piću;

**Kratak opis:**

**1/ ....**pozvat ćemo gosta predavača/novinara koji će nas uputiti kako dolazi do priče, oblikuje je, stvara senzaciju, kako vijesti utječu na društvo/posebno na mlade;

**2/3/4/**.....u suradnji s lokalnom tiskarom izrađujemo prigodne lekte s najvažnijim pojmovima koje smo obradili u sklopu GOO-a....

